SET ปิดร่วง 36 จุด หวิดหลุดแนวรับ 1,200 เซ่นแรงขาย “หุ้นพลังงาน” หลังราคาน้ำมันดิ่งหนัก
SET ปิดร่วง 36 จุด หวิดหลุดแนวรับ 1,200 เซ่นแรงขาย “หุ้นพลังงาน” หลังราคาน้ำมันดิ่งหนัก โดยดัชนีตลาดหุ้นไทยปิดวันนี้ที่ระดับ 1,200.15 จุด ลดลง 35.95 จุด หรือ 2.91% มูลค่าการซื้อขาย 59,613.37 ล้านบาท
16 เม.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,200.15 จุด ลดลง 35.95 จุด หรือ 2.91% มูลค่าการซื้อขาย 59,613.37 ล้านบาท
10 หุ้นกดดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นในภูมิภาคเอเชียที่ส่วนใหญ่จะติดลบ แต่สวนทางตลาดในยุโรปที่เทรดบ่ายนี้ และดาวโจนส์ฟิวเจอร์สที่เคลื่อนไหวในแดนบวก คาดว่าจะเป็นแรงขายทำกำไรหลังจากที่ได้ปรับตัวขึ้นไปมากแล้ว โดยมีหุ้นในกลุ่มพลังงานนำตลาดลงตามราคาน้ำมันที่ปรับตัวลง และหุ้นในกลุ่มแบงก์ก็ยังปรับตัวลงด้วยเนื่องจากอิงกับภาพเศรษฐกิจ รวมถึงหุ้นที่ได้เคยปรับขึ้นไปก่อนหน้านี้ก็ได้ปรับตัวลงกันหมด
แม้ว่าสถานการณ์การแพร่ระบาดไวรัสโควิด-19 ในไทยจะดีขึ้น แต่นักลงทุนก็เลือกที่จะขายทำกำไรออกมาก่อนหลังจากที่ปรับตัวขึ้นไปมากแล้วในรอบนี้ และยังต้องติดตามทิศทางราคาน้ำมันเป็นหลัก รวมถึงติดตามดูการทยอยประกาศผลประกอบการของกลุ่มแบงก์ด้วย ซึ่งแม้ว่าตลาดฯจะรับรู้ว่าจะออกมาไม่ดีก็ตาม
แนวโน้มการลงทุนในวันพรุ่งนี้ (17 เม.ย.) นายมงคล กล่าวว่า ตลาดฯยังอยู่ในโหมดของการปรับฐาน โดยให้แนวรับ 1,200-1,180 จุด ส่วนแนวต้าน 1,230 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT มูลค่าการซื้อขาย 4,408.10 ล้านบาท ปิดที่ 33.25 บาท ลดลง 2.25 บาท
BAM มูลค่าการซื้อขาย 3,619.50 ล้านบาท ปิดที่ 21.30 บาท ลดลง 0.50 บาท
GULF มูลค่าการซื้อขาย 2,921.58 ล้านบาท ปิดที่ 33.25 บาท ลดลง 1.65 บาท
PTTEP มูลค่าการซื้อขาย 2,020.07 ล้านบาท ปิดที่ 74.00 บาท ลดลง 4.25 บาท
CPALL มูลค่าการซื้อขาย 1,676.19 ล้านบาท ปิดที่ 64.25 บาท เพิ่มขึ้น 0.50 บาท
ตลาดหุ้นเอเชีย
